கேள்வி: புள்ளலூர்ப் போர் பற்றி தகவல் சொல்.
பதில்: புள்ளலூர்ப் போர் (''Battle of Pullalur'') 618-19 ஆண்டுகளில் பல்லவர் மன்னன் முதலாம் மகேந்திரவர்மன் சாளுக்கியர் அரசன் இரண்டாம் புலிகேசி இடையில் காஞ்சிபுரம் இருந்து பத்துக்கல் (15 கி.மீ.) தொலைவில், அரக்கோணம் சாலையில் திருமால்பூரில் இருந்து சுமார் 3 கி.மீ. தொலைவிலுள்ள ''புள்ளலூர்'' அல்லது ''பொள்ளிலூர்'' என்னும் இடத்தில் நடந்த போராகும். மகேந்திரவர்மன் ஆட்சியில் இரண்டாம் புலிகேசி பல்லவ நாட்டின் மேல் படை எடுத்து வந்து அதன் வடபகுதியாகிய ஆந்திரப் பிரதேசம் பகுதிகளைக் கைப்பற்றிக் கொண்டான். மேலும், பல்லவத் தலைநகரமான காஞ்சிபுரத்தின் மேல் புலிகேசி படையெடுத்து வந்தான். மகேந்திரவர்மன் புள்ளலூர் என்னும் இடத்தில் எதிர்த்துப் போர்செய்து அவனையும், மேலைக் கங்கர் துர்வீநீதனையும் முறியடித்தான். இந்தப் போரில் இளவரசனாகிய முதலாம் நரசிம்ம பல்லவன் போர் செய்திருக்கக்கூடும். இப்போரில் சாளுக்கிய மன்னன் இரண்டாம் புலிகேசி தோற்கடிக்கப்பட்டு தான் இழந்த பல்லவ பேரரசின் வடபகுதியை மகேந்திரவர்மன் மீட்டான். ‘புள்ளலூரில் மகேந்திரன் தன் பகைவர்களை அழித்தான்’ என்று இரண்டாம் நந்திவர்ம பல்லவனது காசக்குடி பட்டயம் கூறுகிறது.
கேள்வி: புள்ளலூர்ப் போர் - காரணங்கள் பற்றி விளக்கவும்.
பதில்: பல்லவர்கள் ஆறாம் நூற்றாண்டில் தென்னிந்தியாவின் முதன்மையான அதிகார மையமாக விளங்கி வந்தனர். இவர்களின் நட்பு நாடாக இருந்த விஷ்ணுகுண்ட இராச்சியத்தை சாளுக்கியப் பேரரசை விரைவாக விரிவாக்கும் நோக்குடன் இரண்டாம் புலிகேசி கவர்ந்தான். இதனால் சினமுற்ற பல்லவர்களுக்கும் சாளுக்கியர்களுக்கும் தொடர்ந்து பல போர்கள் மூண்டன.#Dikshit, p 93
கேள்வி: புள்ளலூர்ப் போர் - பின்னதாக பற்றி விளக்கவும்.
பதில்: புள்ளலூர் வெற்றியைத் தொடர்ந்து புலிக்கேசி காஞ்சியைத் தாக்கினான். ஆனால் பல்லவத் தலைநகரின் கோட்டையைத் தகர்க்க இயலவில்லை. பின்னர் தெற்கு நோக்கிச் சென்று தமிழ்நாட்டின் வடக்கு, நடுப் பகுதிகளை சூறையாடி காவிரி ஆறு வரை சென்றான். சேர, சோழ,பாண்டிய மன்னர்களின் அடிபணிதலைத் தொடர்ந்து வாதாபி திரும்பினான்.
கேள்வி: புள்ளலூர்ப் போர் - வரலாற்றில் குறித்து விரிவாக சொல்லுங்கள்.
பதில்: புள்ளலூர், பின்னர் பொள்ளிலூர், என்ற இந்தச் சிற்றூரில் மூன்று வரலாற்றுச் சிறப்புமிக்க போர்கள் நடைபெற்றுள்ளன: 611-12இல் பல்லவர் சாளுக்கியர் மோதிய இதே இடத்தில் கிட்டத்தட்ட ஆயிரம் ஆண்டுகளுக்குப் பின்னர் ஐதர் அலிக்கும் பிரித்தானிய கிழக்கிந்திய நிறுவனம் இடையே இரண்டாவது ஆங்கிலேய மைசூர் போர் பொள்ளிலூர் போர் (1780), பொள்ளிலூர் போர் (1781) ''பொள்ளிலூர் போர்கள்'' நடந்தேறின.